བོད་ལྗོངས་འགྲེམས་ཚོགས་དྲིལ་བསྒྲགས་ཡག་པོ་བྱེད་པར།གསར་འགྱུར་ཇུས་འགོད་ཞིབ་ཚགས་ཏུ་བྱས་ནས་བཀྲག་མདངས་མངོན་པར་བྱེད་དགོས།འགྲེམས་ཚོགས་འགོ་ཚུགས་པའི་ཉིན་དེ་ནས་བཟུང་གི་བོད་ལྗོངས་འགྲེམས་ཚོགས་ཀྱི་ཕྱོགས་སོ་སོའི་ཆ་འཕྲིན་རྒྱུན་ཆད་མེད་པར་མངོན་པ་བྱེད་དགོས་ཤིང་།དེའི་སྐབས་གསར་འགྱུར་སྨྱན་སྦྱོར་གྱིས་ཇུས་འགོད་ཞིབ་ཚགས་བྱེད་དགོས།སྨྱན་སྦྱོར་ཚན་པ་ཁག་གིས་བོད་ལྗོངས་འགྲེམས་ཚོགས་སྐོར་གྱི་ཆ་འཕྲིན་སྤེལ་བ་དང་ཆབས་ཅིག་སྨྱན་སྦྱོར་སོ་སོའོ་ལེགས་ཆ་འདོན་སྤེལ་གང་ལེགས་བྱེད་དགོས་པ་དང་།སྐབས་འདིའི་བོད་ལྗོངས་འགྲེམས་ཚོགས་ཀྱི་ཁྱད་ཆོས་དང་བཀྲག་མདངས་འཚེར་ས་སྔོག་འདོན་གཏིང་ཟབ་བྱས་ནས།བཀྲག་མདངས་ཀྱིས་མི་མང་པོའི་ཡིད་དབང་འགུག་ཐུབ་པ་དང་།དོ་འཁུར་དེ་བས་མང་བ་བྱེད་ཐུབ།མང་ཚོགས་མི་ཉུང་བ་ཞིག་གིས་མ་གཞི་བོད་ལྗོངས་འགྲེམས་ཚོགས་ལ་དོ་སྣང་དེ་ཙམ་བྱས་མེད་རུང་།ཁྱད་ཆོས་བཀྲག་མདངས་ལྡན་པའི་གསར་འགྱུར་ཞིག་གིས་བོད་ལྗོངས་འགྲེམས་ཚོགས་ལ་དོ་ཁུར་བྱེད་སྲིད་པའང་རེད།